**Lakossági tájékoztató**

A Heves Megyei Kormányhivatal Erdészeti Igazgatósága 2014. március 11-től további intézkedésig általános tűzgyújtási tilalmat rendelt el. A tűzgyújtási tilalom Heves megye területén lévő erdőkre, valamint az erdők határától 200m-en belüli területekre, továbbá kijelölt tűzrakó helyekre, a vasút és a közút menti fásítások és a parlag- és gazégetésre is kiterjed.

Felhívom a figyelmet, hogy a műveletlen területeken a tűz elleni védekezés, a tűzesetek megelőzése, a tűzoltás feltételeinek biztosítása a tulajdonos, a kezelő, illetve használó feladata.

A tűzvédelmi hatóság a gondozatlan területek felmérése és a tűzvédelmi szabályok betartásának ellenőrzése céljából a megye területén társhatóságokkal közösen ellenőrzéseket fog végezni.

Tűzvédelmi szabálytalanságok esetén tűzvédelmi bírság szabható ki, melynek legkisebb összege 100.000 Ft.

Tiszanána, 2014. március 14.

Dr. Joó István sk.

jegyző